Ο **Ορλάντο Μπλουμ** (*Orlando Jonathan Blanchard Bloom*, 13 Ιανουαρίου 1977) είναι Άγγλος ηθοποιός. Είναι ευρέως γνωστός για τους ρόλους του ως *"Λέγκολας"* από την τριλογία *Ο Άρχοντας των Δαχτυλιδιών*, ρόλο που τον επάνελαβε και στην τριλογία *Χόμπιτ*, καθώς και ως *"Γουίλ Τέρνερ"* από την σειρά ταινιών της Disney, *Οι Πειρατές της Καραϊβικής*.

Πρώτα Χρόνια
------------

Ο Ορλάντο Μπλουμ γεννήθηκε στο Κεντ του Ηνωμένου Βασιλείου. Από μικρός, αν και δυσλεκτικός, ενθαρρύνθηκε από τη μητέρα του να αρχίσει μαθήματα ηθοποιίας. Το 1993 μετακόμισε στο Λονδίνο για να σπουδάσει ηθοποιία, φωτογραφία και γλυπτική στο Fine Arts College του Hampstead. Έπειτα, παρακολούθησε μαθήματα για δύο χρόνια στο National Youth Theatre, όπου και κέρδισε υποτροφία για το British American Drama Academy. Ο Μπλουμ άρχισε την επαγγελματική του πορεία συμμετέχοντας στις σειρές *Casualty* και *Midsomer Murders* αλλά και στην ταινία Wilde, η οποία αποτέλεσε το κινηματογραφικό του ντεμπούτο. Έπειτα συνέχισε τις σπουδές του στο Guildhall School of Music and Drama στο Λονδίνο. Το 1998 έπεσε από την ταράτσα του σπιτιού ενός φίλου του και διαγνώστικε ως ανίκανος να περπατήσει ξανά. Ωστόσο, κατάφερε να αναρρώσει και να πάρει εξιτήριο από το νοσοκομείο μέσα σε 12 μέρες. Η κυριότερη συνέπεια από την πτώση του ήταν εσωτερικά μεταλλικά στηρίγματα που τοποθετήθηκαν στην σπονδυλική του στήλη για να την στηρίζουν και τα οποία αφαιρεθήκαν μετά από καιρό, με την εξαίρεση ενός. Για να δυναμώνει την πλάτη του συχνά παρακολουθεί μαθήματα yoga και Pilates.

Επαγγελματική πορεία
--------------------

Ο Ορλάντο Μπλουμ υπογράφει αυτόγραφα
Η πρώτη εμφάνιση του Μπλουμ στη μεγάλη οθόνη ήταν, το 1997, στην ταινία *Wilde* όπου υποδυόταν έναν «συνοδό κυριών». Δύο μέρες αφότου αποφοίτησε από το Guildhal το 1999, πήρε τον πρώτο του μεγάλο ρόλο ως το ξωτικό "Λέγκολας" στην υπερπαραγωγή *Ο Άρχοντας των Δαχτυλιδιών*. Αρχικά, είχε προσπαθήσει να επιλεγεί στον ρόλο του Faramir, που κάνει την εμφάνιση του στην δεύτερη ταινία της τριλογίας αλλά, ο σκηνοθέτης Peter Jackson τελικά προτίμησε να τον δει στον ρόλο του Legolas. Καθώς γύριζε μια σκηνή, έσπασε ένα πλευρό πέφτοντας από ένα άλογο, αλλά τελικά ανάρρωσε και συνέχισε να δίνει το παρών στα γυρίσματα της ταινίας. Η εμπορική επιτυχία της τριλογίας, μετέτρεψε τον Μπλουμ από έναν άγνωστο ηθοποιό σε διασημότητα διεθνούς βεληνεκούς. Το 2004 το περιοδικό People του απέδωσε τον τίτλο του πιο "hot" εργένη του Hollywood. Ο Μπλουμ, το 2001 πήρε μέρος στην ταινία *Μαύρο Γεράκι: Η Κατάρριψη* (Black Hawk Down), ενώ τo 2003 συμπρωταγωνίστησε στην ταινία *Οι Πειρατές της Καραϊβικής: Η Κατάρα του Μαύρου Μαργαριταριού* (Pirates of the Caribbean: The Cures of the Black Pearl) η οποία έγινε μεγάλη εισπρακτική επιτυχία. Μετά την επιτυχία των «πειρατών», ο Μπλουμ πήρε μέρος στην ταινία *Τροία* (Troy), υποδυόμενος τον πρίγκιπα της Τροίας, Πάρη. Στη συνέχεια πρωταγωνίστησε στην υπερπαραγωγή *Το Βασίλειο των Ουρανών* (Kingdom of Heaven) και στην ταινία *Elizabethtown* αλλά χωρίς την αναμενόμενη εμπορική επιτυχία. Αυτή η «αποτυχία» ως πρώτου ανδρικού ρόλου σε ταινία έθεσε σε αμφισβήτηση την ικανότητα του να φέρνει κόσμο στις αίθουσες από μόνος του, χωρίς τη βοήθεια άλλων μεγάλων ανδρών ηθοποιών. Το 2006, συμπρωταγωνίστησε για ακόμη μία φορά στην δεύτερη ταινία των πειρατών της Καραϊβικής με τίτλο *Οι Πειρατές της Καραϊβικής: Το Σεντούκι του Νεκρού* (Pirates of the Caribbean: Dead Man's Chest) αλλά και στην ανεξάρτητη ταινία *Το Καταφύγιο* (Haven) στην οποία ήταν και συμπαραγωγός. Ως το Μάιο του 2007, ο Μπλουμ έχει εμφανιστεί σε τέσσερις από τις δεκαπέντε πιο εμπορικές ταινίες όλων των εποχών. Στις 25 Μαΐου 2007 βγήκε στις αίθουσες η τελευταία ταινία της τριλογίας των πειρατών της Καραϊβικής με τίτλο *Οι Πειρατές της Καραϊβικής: Στο Τέλος του Κόσμου* (Pirates of the Caribbean: At World's End). Το 2008 ο Μπλουμ έκανε μία δευτερεύουσα εμφάνιση στην ταινία *Love and Other Disasters*. Επίσης, έπαιξε στο Λονδίνο στην θεατρική παράσταση *In Celebration* αλλά και στην πρώτη του τηλεοπτική διαφήμιση για λογαριασμό ιαπωνικού προϊόντος. Την διαφήμιση αυτή ακoλούθησε και μια άλλη για λογαριασμό αυτή τη φορά της Toyota. Η επόμενη ταινία του αναμένεται να είναι το *Main Street* μαζί με τον Κόλιν Φερθ και υποδύθηκε ήδη για μία ακόμη φορά το ρόλο του Λέγκολας στη δεύτερη και τρίτη ταινία της κινηματογραφικής σειράς *Το Χόμπιτ* του Πίτερ Τζάκσον, τα έτη 2013 και 2014 αντίστοιχα.

Προσωπική ζωή
-------------

Το 2009 ανακηρύχθηκε Πρέσβης Καλής Θελήσεως της UNICEF.

### Σχέσεις

Το 2007 ξεκίνησε τη σχέση του με το μοντέλο Μιράντα Κερ. Παντρεύτηκαν τον Ιούλιο του 2010 και λίγο αργότερα, στις 6 Ιανουαρίου 2011, γεννήθηκε ο γιος τους, Φλιν-Κρίστοφερ. Το ζευγάρι χώρισε τον Οκτώβριο του 2013.

Τον Ιανουάριο του 2016, ξεκίνησε τη σχέση του με την τραγουδίστρια Κέιτι Πέρι. Στις 14 Φεβρουαρίου 2019, αρραβωνιάστηκαν.Στις 5 Μαρτίου του 2020 ανακοινώθηκε ότι το ζευγάρι περιμέναν το πρώτο τους παιδί. Η Κέιτι Πέρι γέννησε στις 26 Αυγούστου του 2020.

Φιλμογραφία
-----------

### Κινηματογράφος

| Έτος | Ταινία | Ρόλος | Σημειώσεις |
| --- | --- | --- | --- |
| 1998 | *Wilde* | Συνοδός Κυρίων (Rentboy) |  |
| 2001 | *Μαύρο Γεράκι: Η Κατάρριψη (Black Hawk Down)* | Todd Blackburn |  |
| 2001 | *Ο Άρχοντας των Δαχτυλιδιών: Η Συντροφιά του Δαχτυλιδιού* | Λέγκολας |  |
| 2002 | *Ο Άρχοντας των Δαχτυλιδιών: Οι Δύο Πύργοι* | Λέγκολας |  |
| 2003 | *Ο Άρχοντας των Δαχτυλιδιών: Η Επιστροφή του Βασιλιά* | Λέγκολας |  |
| 2003 | *Οι Πειρατές της Καραϊβικής: Η Κατάρα του Μαύρου Μαργαριταριού* | Γουίλ Τέρνερ |  |
| 2003 | *Η Συμμορία του Νεντ Κέλλυ (Ned Kelly)* | Joseph Joe Byrne |  |
| 2004 | *Τροία* | Πάρις |  |
| 2004 | *Το Καταφύγιο* | Shy |  |
| 2005 | *The Calcium Kid* | Jimmy Connelly |  |
| 2005 | *Elizabethtown* | Drew Baylor |  |
| 2005 | *Το Βασίλειο των Ουρανών* | Balian de Ibelin |  |
| 2006 | *Η Αγάπη και τα άλλα δεινά* | Πάολο |  |
| 2006 | *Οι Πειρατές της Καραϊβικής: Το Σεντούκι του Νεκρού*  | Γουίλ Τέρνερ |  |
| 2007 | *Οι Πειρατές της Καραϊβικής: Στο Τέλος του Κόσμου* | Γουίλ Τέρνερ |  |
| 2008 | *New York, I love you* | Ντέιβιντ |  |
| 2011 | *Οι τρεις Σωματοφύλακες* | Μπάγκινκχαμ |  |
| 2013 | *Χόμπιτ: Η Ερημιά του Νοσφιστή* | Λέγκολας |  |
| 2013 | *Το Ακρωτήρι της Βίας* (Zulu) | Μπράιαν Έπκιν |  |
| 2014 | *Χόμπιτ: Η Μάχη των Πέντε Στρατών* | Λέγκολας |  |
| 2015 | *Digging for Fire* | Ben |  |
| 2017 | *Unlocked* | Jack Alcott |  |
| 2017 | *Οι Πειρατές της Καραϊβικής: Η εκδίκηση του Σαλαζάρ* | Γουίλ Τέρνερ | Εναλλακτικός Τίτλος: '**Οι Πειρατές της Καραϊβικής: Οι νεκροί δεν λένε Παραμύθια'** |
| 2017 | Romans | Malky |  |
| 2017 | S.M.A.R.T. Chase | Danny Stratton | Κινέζικης Παραγωγής |
| 2020 | The Outpost | Καπετάνιος Μπέντζαμιν Κίτινγκ |  |

### Τηλεόραση

| Έτος | Τίτλος | Ρόλος | Σημειώσεις |
| --- | --- | --- | --- |
| 1994–96 | *Casualty* | Noel Harrison | Επεισόδια: "Care in the Community", "Another Day in Paradise", "Made in Britain" |
| 2000 | *Midsomer Murders* | Peter Drinkwater | Επεισόδιο: "Judgement Day" |
| 2006 | *Extras* | Τον εαυτό του | Επεισόδιο: "Orlando Bloom" |
| 2011 | *LA Phil Live* | Romeo | Επεισόδιο: "Dudamel Conducts Tchaikovsky" |
| 2016 | *Easy* | Tom | Επεισόδιο: "Utopia" |
| 2017 | *Tour de Pharmacy* | Juju Peppi | Τηλεταινία |
| *Stairway to Stardom* | Τον εαυτό του | 3 επεισόδια |
| 2019–2023 | *Carnival Row* | Rycroft Philostrate | Κύριος ρόλος; επίσης εκτελεστικός παραγωγός |
| 2021 | *The Prince* | Πρίγκιπας Χάρι | Φωνή |

Παραπομπές
----------

1. ↑  (Αγγλικά) *Internet Movie Database*. tt4495098. Ανακτήθηκε στις 11  Αυγούστου 2023.
2. ↑  www.europeanfilmacademy.org/2005.103.0.html. Ανακτήθηκε στις 24  Δεκεμβρίου 2019.
3. ↑  Ανακτήθηκε στις 6  Ιουνίου 2021.
4. ↑  *Πρέσβης Καλής Θελήσεως της UNICEF ο Ορλάντο Μπλουμ Αρχειοθετήθηκε 2009-10-18 στο Wayback Machine.*, in.gr
5. ↑  «Orlando Bloom and Miranda Kerr Secretly Marry!». *People*. 22 Ιουλίου 2010. Αρχειοθετήθηκε από το πρωτότυπο στις 1 Μαρτίου 2019. Ανακτήθηκε στις 1 Μαρτίου 2019.
6. ↑  Michaud, Sarah (18 Ιανουαρίου 2011). «Miranda Kerr: I Had a Baby Boy with Orlando Bloom!». *People*. Αρχειοθετήθηκε από το πρωτότυπο στις 1 Μαρτίου 2019. Ανακτήθηκε στις 1 Μαρτίου 2019.
7. ↑  «Orlando Bloom's ex wife model Miranda Kerr speaks out after birth of his baby with Katy Perry». *NZ Herald* (στα Αγγλικά). Ανακτήθηκε στις 26 Μαρτίου 2021.
8. ↑  Maresca, Rachel. «Orlando Bloom speaks out on Miranda Kerr separation: 'Life sometimes doesn't work out exactly as we plan'». *New York Daily News*. Αρχειοθετήθηκε από το πρωτότυπο στις 7 Δεκεμβρίου 2013. Ανακτήθηκε στις 14 Δεκεμβρίου 2013.
9. ↑  Duboff, Josh (26 Οκτωβρίου 2016). «Katy Perry and Orlando Bloom's Romance: Loud in Public, Muted on Instagram». *Vanity Fair*. Αρχειοθετήθηκε από το πρωτότυπο στις 26 Ιανουαρίου 2017. Ανακτήθηκε στις 1 Ιανουαρίου 2017.
10. ↑  O'Kane, Caitlin (15 Φεβρουαρίου 2019). «Katy Perry and Orlando Bloom get engaged on Valentine's Day». *CBS News*. Ανακτήθηκε στις 1 Μαρτίου 2019.
11. ↑  Pasquini, Maria· Nelson, Jeff (15 Φεβρουαρίου 2019). «Katy Perry and Orlando Bloom Are Engaged! See Her Stunning Ring». *People*. Αρχειοθετήθηκε από το πρωτότυπο στις 20 Φεβρουαρίου 2019. Ανακτήθηκε στις 1 Μαρτίου 2019.
12. ↑  Barr, Sabrina (5 Μαρτίου 2020). «Katy Perry pregnant: Singer confirms she is expecting a baby with Orlando Bloom»Απαιτείται συνδρομή επί πληρωμή. *The Independent*. Αρχειοθετήθηκε από το πρωτότυπο στις 24 Μαΐου 2022. Ανακτήθηκε στις 7 Μαρτίου 2020.
13. ↑  «Orlando Bloom's day: Brain octane oil, Buddhist chants but not much sex with Katy Perry». *The Mercury News*. 22 Μαρτίου 2021. Ανακτήθηκε στις 26 Μαρτίου 2021.
14. ↑  «《逆袭之星途璀璨》定档6月9日 反转人生海报曝光-中新网» (στα zh). *www.chinanews.com*. 27 May 2017.. Ανακτήθηκε στις 26 April 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ορλάντο Μπλουμ** |

* Ορλάντο Μπλουμ στο IMDB
* Αρχειοθετήθηκε 2008-04-17 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 10098433
* LCCN: no2003059611
* ISNI: 0000 0000 7843 9380
* GND: 129505943
* SUDOC: 083317007
* BNF: cb14599955c (data)
* BIBSYS: 3087757
* MusicBrainz: 17ad9182-28b5-4240-9d76-5a8f5ff04cb0
* NLA: 40660737
* NDL: 00996461
* NKC: js20030220007
* ICCU: RAVV307560
* BNE: XX1136137

 |

 |